open-index/open-wikipedia-markdown huggingface dataset:
Kanye West

**Ye** (narodený ako **Kanye Omari West**, * 8. jún 1977, Atlanta, Georgia, USA) je kontroverzný americký reper, spevák, hudobný producent. Je neonacistom. Svoju prvú slávu si získal ako producent pre Roc-A-Fella Records, kde dosiahol úspech za prácu na albume *[[The Blueprint]]* od repera Jay-Z, rovnako ako aj hity pre interpretov ako Alicia Keys, Ludacris či Janet Jackson. Jeho štýl produkcie používa umelo posadené vokálne prvky soulových piesní spolu s vlastnými bicími a ďalšími nástrojmi. Avšak jeho nasledujúca produkcia zahŕňa vplyvy žánrov ako R&B 70-tych rokov, barokový pop, trip-hop, arena rock, folk, alternatívny rock, electronica, synthpop a klasická hudba.

West vydal svoj debutový album *The College Dropout* v roku 2004, druhý album *Late Registration* v roku 2005, tretí album *Graduation* v roku 2007, štvrtý album *808s & Heartbreak* v roku 2008 a piaty album *My Beautiful Dark Twisted Fantasy* v roku 2010. West tiež vydal album *Watch the Throne*, na ktorom spolupracoval Jay-Z a ktorý bol vydaný dňa 8. augusta 2011. Do roku 2023 získal West 24 cien Grammy.

West viackrát zdieľal svoje sympatie s nacizmom, v roku 2022 vyjadril na podcaste Alexa Jonesa svoju lásku k Hitlerovi a na Twitteri zdieľal svoje antisemitické myšlienky. Po tejto kontroverzii s ním Adidas ukončil svoju spoluprácu a jeho účet na vtedajšom Twitteri bol zablokovaný. Za tieto názory sa síce ospravedlnil, ale neskôr vzal svoje ospravedlnenie späť. Vo februári 2025 na Twitteri označil seba samého za nacistu, čo podporil viacerými príspevkami podporujúcimi myšlienky nacizmu a deklaroval, že nad svojou manželkou má „úplnú moc“. Elona Muska obvinil z kopírovania jeho „nacistického štýlu“.

## Diskografia

### Štúdiové albumy
* *The College Dropout* (2004)
* *Late Registration* (2005)
* *Graduation* (2007)
* *808s & Heartbreak* (2008)
* *My Beautiful Dark Twisted Fantasy* (2010)
* *Yeezus* (2013)
* *The Life Of Pablo* (2016)
* *Ye* (2018)
* *Jesus Is King* (2019)
* *Donda* (2021)
* *Donda 2* (2022)
* *Bully* (2026)

### Skupinové albumy

* *Watch The Throne* (2011) (s Jay-Z)
* *Kids See Ghost* (2018) (s Kid Cudi, ako Kids See Ghosts)
* *Vultures 1* (2024) (s Ty Dolla $ign, ako ¥$)

### Kompilačné albumy

* *Cruel Summer* (2012) (s GOOD Music)

### Demonahrávky

* *Donda 2* (2022)

## Ceny a nominácie

## Referencie

## Iné projekty

## Externé odkazy
* Oficiálna webstránka 
* 
* Kanye West  na Beatbuggy
* 

Kategória:Hiphopoví hudobníci USA
Kategória:Reperi USA
Kategória:Reperi afroamerického pôvodu
Kategória:Hudobní producenti USA
Kategória:Miliardári USA
Kategória:Držitelia ceny Brit Award
Kategória:Držitelia ceny Grammy
Kategória:Osobnosti z Atlanty
Huntsville (Texas)

**Huntsville** je americké mesto vo Walker County vo východnom Texase. Nachádza sa pri diaľnici Interstate 45 medzi Houstonom a Dallasom. Mesto je sídlom Sam Houston State University, pomenovanej po Samovi Houstonovi, prvom prezidentovi Texaskej republiky. Tejto osobnosti je tu venované samostatné múzeum. Mesto je sídlom Texas Department of Criminal Justice (Texaské oddelenie trestného práva) a niekoľkých väzníc. V blízkosti sa nachádza letisko *Bruce Brothers Huntsville Regional Airport*.

## Referencie

## Iné projekty

## Externé odkazy
Oficiálna stránka mesta Huntsville 

Kategória:Mestá v Texase
Moskenesøy

thumb
thumb
**Moskenesøy** je ostrov súostrovia Lofoty v Nórsku. Administratívne spadá pod územnosprávnu jednotku Nordland a je rozdelený medzi dve obce: Moskenes a Flakstad. 

Najvyššie položeným miestom ostrova je vrch Hermannsdalstinden (). S rozlohou 186 km² je tretím najväčším ostrovom súostrovia Lofoty po ostrovoch Austvågøy a Vestvågøy.

## Galéria

## Referencie

Kategória:Ostrovy Nórska
Kategória:Lofoty
Junction (Texas)

**Junction** je americké mesto v Kimble County v centrálnom Texase. Bolo založené v roku 1876. Na celoštátny diaľničný systém je napojené diaľnicou Interstate 10.

Menšie letisko *Kimble County Airport* má 1 500 m dlhú pristávaciu dráhu.

V meste má pobočku Texas Tech University so sídlom v Lubbocku.

## Referencie

## Iné projekty

## Externé odkazy
Oficiálna stránka

Kategória:Mestá v Texase
Kingsville (Texas)

**Kingsville** je americké mesto v Kleberg County v južnom Texase. Podľa sčítania ľudu z roku 2010 malo 26 213 obyvateľov. Je to dôležité mesto aglomerácie Kingsville Micropolitan Statistical Area, ktorá je súčasťou Corpus Christi-Kingsville Combined Statistical Area. V meste sa nachádza menšie letisko *Kleberg County Airport*. Kingsville bolo založené v roku 1904 a pomenované po kapitánovi Richardovi Kingovi, vlastníkovi ranča King Ranch.

## Referencie

## Iné projekty

## Externé odkazy
Oficiálna stránka mesta Kingsville 

Kategória:Mestá v Texase
Laredo (Texas)

**Laredo** je americké mesto vo Webb County v južnom Texase. Je sídlom  Webb County. Leží na severnom brehu rieky Rio Grande, na protiľahlom brehu je mexické mesto Nuevo Laredo. Neďaleko sa nachádza diaľnica I35 a výrobné závody v Novom Mexiku.

Mesto je súčasťou metropolitného regiónu Laredo-Nuevo Laredo Metropolitan Area s počtom obyvateľstva 636 516. Hospodárstvo mesta je založené na medzinárodnom obchode s Mexikom a pobočky tu má väčšina hlavných dopravných spoločností.   

Založené v roku 1755, Laredo vyrástlo na najväčší riečny prístav pozdĺž americko-mexickej hranice. Mesto má štyri medzinárodné cestné mosty a jeden železničný. V hraniciach mesta sa nachádza letisko Laredo International Airport. 

Laredo je sídlom Texas A&M International University a Laredo Community College. Najväčší festival, Washington's Birthday Celebration, sa koná počas celého mesiaca február. 

## Referencie

## Iné projekty

## Externé odkazy
Oficiálna stránka mesta Laredo 

Kategória:Mestá v Texase
Eagle Pass

**Eagle Pass** je americké mesto v Maverick County v južnom Texase. Eagle Pass hraničí s mestom Piedras Negras v Mexiku, ktoré leží juhozápadne a na druhej strane rieky Rio Grande. Metropolitné územie Eagle Pass-Piedras Negras Metropolitan Area (EG-PN) je jedno zo šiestich binárodných metropolitných oblastí medzi Spojenými štátmi a Mexikom. S Mexikom je mesto prepojené dvoma mostami, železničným a cestným.

## Iné projekty

## Externé odkazy
Oficiálna stránka

Kategória:Mestá v Texase
Kategória:Texas
Just Dance

„**Just Dance**“ je debutový singel americkej popovej speváčky Lady Gaga z jej debutového albumu *[[The Fame]]*. Singel bol vydaný 8. apríla 2008.

Hudobný videoklip režírovala Melina Matsoukas a natáčal sa v marci 2008.

Hudobný videoklip začína tým, že jeden z tanečníkov pustí hudbu a Lady Gaga s ostatnými vystúpia z bielej limuzíny a vstúpia do domu, kde sa konala párty. Všetci však spia na najrôznejších miestach a v rôznych polohách. Zrazu jedno z dievčat znova pustí hudbu a párty ožije. Hudobný videoklip je založený na tanci a šialenstve. Je v ňom veľa scén, ako sa Lady Gaga zabáva a tancuje s ostatnými do rytmu hudby. Je tam aj scéna s Colbym O'Donisom a Akonom. Hudobný videoklip obsahuje aj vystúpenie kapely Flipsyde.

## Zoznam skladieb
***U.S. 'The Remixes' CD single**
# „Just Dance“ – 4:02
# „Just Dance“ (Harry 'Choo Choo' Romero's Bambossa Main Mix) – 7:12
# „Just Dance“ (Richard Vission Remix) – 6:13
# „Just Dance“ (Trevor Simpson Remix) – 7:20

***U.S. promo club CD**
# „Just Dance“ – 4:02
# „Just Dance“ (Instrumental) – 4:00
# „Just Dance“ (Acapella) – 3:58

***U.S. promo remix CD**
# „Just Dance“ – 4:02
# „Just Dance“ (Instrumental Version) – 4:00
# „Just Dance“ (Acapella) – 3:58
# „Just Dance“ (Harry 'Choo Choo' Romero's Bambossa Main Mix) – 7:14
# „Just Dance“ (Richard Vission Remix) – 6:14
# „Just Dance“ (Trevor Simpson Remix) – 7:21
# „Just Dance“ (Harry 'Choo Choo' Romer's Bambossa Radio Edit) – 3:26
# „Just Dance“ (Trevor Simpson Edit) – 3:35
# „Just Dance“ (Harry 'Choo Choo' Romer's Bambossa Dub) – 5:56

***Australian CD single**
# „Just Dance“ – 4:02
# „Just Dance“ (Trevor Simpson Remix) – 7:21

***German CD maxi single**
# „Just Dance“ – 4:02
# „Just Dance“ (Harry 'Choo Choo' Romer's Bambossa Main Mix) – 7:14
# „Just Dance“ (Instrumental Version) – 4:00
# „Just Dance“ (Video) – 4:10

***German CD single**
# „Just Dance“ – 4:02
# „Just Dance“ (Trevor Simpson Remix) – 7:21

***French CD maxi single**
# „Just Dance“ – 4:02
# „Just Dance“ (Glam As You Radio Mix By Guéna LG) – 3:39
# „Just Dance“ (Glam As You Club Mix By Guéna LG)) – 6:25

***U.S. promo remixes part 2 CD-R**
# „Just Dance“ (RedOne Remix) – 4:18
# „Just Dance“ (Space Cowboy Remix) – 5:01 
# „Just Dance“ (Robots To Mars Remix) – 4:37
# „Just Dance“ (Tony Arzadon Remix) – 6:24 

***UK CD single**
# „Just Dance“ (Main Version) – 4:02
# „Just Dance“ (RedOne Remix) – 4:18

***UK 7" numbered picture vinyl disc**
# „Just Dance“ (Main Version) – 4:04
# „Just Dance“ (Harry 'Choo Choo' Romero's Bambossa Main Mix) – 7:12

***Japanese digital single**
# „Just Dance“ – 4:02
# „Just Dance“ (Harry 'Choo Choo' Romero's Bambossa Main Mix) – 7:14
# „Just Dance“ (Richard Vission Remix) – 6:14
# „Just Dance“ (Trevor Simpson Remix) – 7:24

## Pozície v rebríčkoch

## Referencie

## Externé odkazy
Oficiálny videoklip k pesničke

Kategória:Single z 2008
Kategória:Piesne z 2008
Kategória:Piesne Lady Gaga
Kategória:Single Lady Gaga
Kategória:Debutové single
Bitka pri Tassafaronge

**Bitka pri Tassafaronge** bola jednou z námorných bitiek druhej svetovej vojny v Pacifiku medzi japonským a spojeneckým námorníctvom. Niekedy je nazývaná ako *Štvrtá bitka pri ostrove [[Savo (ostrov)|Savo]]*. Odohrala sa v noci 30. novembra 1942. 

Japonská situácia v zásobovaní na Guadalcanale bola čím ďalej tým horšia. Preto sa admirál Jamamoto rozhodol vyslať ku Guadalcanalu ďalší Tokijský expres. Na ostrove Shortland sa zhromaždila skupina 8 torpédoborcov pod velením kontradmirála Raizóa Tanaku. 2 torpédoborce *[[Naganami]]* (vlajkový) a *[[Takanami]]* mali plnú výzbroj a 6 torpédoborcov *[[Suzukaze (torpédoborec)|Suzukaze]]*, *[[Kawakaze]]*, Kageró, Kurošio, Ojašio a Makinami bolo naplnených zásobami a zásoba munície bola redukovaná. Každý niesol len torpéda nabité v torpédometoch a náhradné torpéda pre znovunabitie boli vyložené. Táto skupina vyplávala ku Guadalcanalu 29. novembra. 
thumb|Mapa bitky

Američania sa o japonskom prísune zásob dozvedeli včas vďaka rozlúšteniu japonského námorného kódu. Proti Tanakovej skupine vyplával operačný zväz *TF 67* pod velením kontradmirála Wrighta. Skladal sa z ťažkých krížníkov ''Minneapolis'', ''New Orleans'', ''Pensacola'' a ''Northampton'', ľahkého krížniku ''Honolulu'' a torpédoborcov ''Fletcher'', ''Drayton'', ''Maury'' a ''Perkins''.

Japonci priplávali ku Gudalacanalu 30. novembra v noci. Keď zistili, že pri ostrove nie sú sami, začali zhadzovať do mora barely so zásobami, tak aby ich prúd a príliv vyplavil na pláže. V tej dobe narazili na Wrightov zväz. V bitke, ktorá trvala takmer pol hodiny, stratili Japonci torpédoborec *Takanami*. Ostatné torpédoborce neboli ani len zasiahnuté. Američania mali ďaleko ťažšie straty. *Northampton* sa potopil, *Minneapolis* a *New Orleans* boli ťažko poškodené a museli odplávať do USA, kde boli opravované viac než rok. Poškodená *Pensacola* odplávala do Pearl Harboru, kde bola opravovaná do októbra 1943. 

Toto víťazstvo ukázalo, že Japonci majú stále v nočných bitkách a využívaní torpédoborcov prevahu.

## Literatúra
* Hrbek Ivan: *Námořní válka vrcholí. Od obléhání Malty k boji u Severního mysu*, 1995 ISBN 80-206-0443-X
* Hubáček Miloš: *Vítězství v Pacifiku*, 1999 (ISBN 80-204-0798-7), česky
* Edwin P. Hoyt. *Guadalcanal*. Beta (1999). ISBN 80-7291-042-6

## Iné projekty

## Externé odkazy
* Bitva u mysu Tassafaronga  na Palba.cz

## Zdroj

Kategória:Bitky druhej svetovej vojny
Kategória:Námorné bitky
Kategória:Námorné bitky druhej svetovej vojny
Kategória:Vojna v Pacifiku
Kategória:Dejiny Šalamúnových ostrovov
Xanthippos

**Xanthippos** (*Xanthippos*) môže byť:
* v gréckej mytológii syn Heraklovca Déifonta, pozri Xanthippos (syn Déifonta)
* aténsky politik a vojenský vodca v piatom storočí pred Kr., pozri Xanthippos (Periklov otec)
* spartský žoldnier, veliteľ armády Kartága počas prvej púnskej vojny, pozri Xanthippos (Sparta)
Majstrovstvá sveta v pozemnom hokeji

náhľad|Logo majstrovstiev sveta
[náhľad|Zápas  so  na [Majstrovstvá sveta v pozemnom hokeji mužov 2006|MS mužov 2006]] 
náhľad|Účastníci MS mužov (do 2008)
**Majstrovstvá sveta v pozemnom hokeji** je najvyššie medzinárodné podujatie národných družstiev v pozemnom hokeji, ktoré riadi Medzinárodná federácia pozemného hokeja (FIH). Jeho história siaha do roku 1971, kedy sa v Španielsku konali prvé majstrovstvá sveta mužov; ženy mali debut o tri roky neskôr vo Francúzsku. Od roku 1978 (u žien od 1986) prebiehajú so 4-ročnou periodicitou. Najviac prvenstiev zaznamenali v mužskej kategórii  a v ženskej kategórii .

## Muži
### Zoznam

### Medailová bilancia družstiev
náhľad|Trofej MS 2023

## Ženy
### Zoznam

### Medailová bilancia družstiev

## Pozri aj
* Majstrovstvá sveta v halovom pozemnom hokeji
* Pozemný hokej na Letných olympijských hrách
* Svetová liga v pozemnom hokeji

## Iné projekty

## Externé odkazy
* Oficiálna stránka Medzinárodnej federácie pozemného hokeja 

## Zdroje
* Majstrovstvá sveta na stránke Medzinárodnej federácie pozemného hokeja 
* Majstrovstvá sveta na stránke todor66.com 
* Majstrovstvá sveta na stránke the-sports.org
Majstrovstvá sveta v halovom pozemnom hokeji

150px|náhľad
**Majstrovstvá sveta v halovom pozemnom hokeji** je najvyššie medzinárodné podujatie národných družstiev v halovom pozemnom hokeji, ktoré organizuje Medzinárodná federácia pozemného hokeja (FIH). Prvé majstrovstvá sa uskutočnili pomerne neskorov roku 2003, v Nemecku, v mužskej a ženskej kategórii súčasne. Prebiehajú so 4-ročnou periodicitou a vždy za spoločnej účasti mužských a ženských družstiev. Najviac víťazstiev zaznamenali v mužskej i ženskej kategórie družstvá Nemecka.

## Muži
### Zoznam

 Pôvodne sa mal turnaj uskutočniť v roku 2022, ale pre pandémiu COVID-19 bol zrušený a neskôr presunutý na rok 2023 s tým, že pôvodny organizátorbelgický Liègebol zmenený na juhoafrickú Pretóriu.

### Medailová bilancia družstiev

## Ženy
### Výsledky

### Medailová bilancia družstiev

## Referencie

## Pozri aj
* Majstrovstvá sveta v pozemnom hokeji
* Halový pozemný hokej na Svetových hrách 2005

## Externé odkazy
* Oficiálna stránka Medzinárodnej federácie pozemného hokeja 

## Zdroje
* Majstrovstvá sveta na stránke Medzinárodnej federácie pozemného hokeja 
* Majstrovstvá sveta na stránke the-sports.org
Equitable Life Building

**Equitable Life Building** bola výšková budova v New Yorku. Bola postavená v roku 1870 na 120 Broadway a mala sedem poschodí. Equitable Life Building bola prvá kancelárska budova s výťahmi. 9. januára 1912 ju zničil požiar.

Na jej mieste bol v roku 1915 postavený mrakodrap Equitable Building.

Kategória:Mrakodrapy v New Yorku
Kategória:Architektúra z 1890
Home Insurance Building

**Home Insurance Building** bola výšková budova v Chicagu. Na jej mieste bol postavený mrakodrap LaSalle National Bank Building.

Mrakodrap je výbornou ukážkou chicagskej školy.

## Externé odkazy
* Informácie a obrázky na Emporis 
* Informácie na SkyscraperPage 
* 

Kategória:Mrakodrapy v Chicagu
Kategória:Chicagska škola v architektúre
Kategória:Architektúra z 1884
Ortodoxný spánok

**Ortodoxný spánok** (iné názvy: **NREM, spánok NREM, NREM-spánok, spánok non-REM, non-REM-spánok, synchronizovaný spánok, [[telencefalon|telencefalický]] spánok,** (?)**tichý spánok**, NREM je skratka z angl. *non-rapid eye movement*; posledné fázy NREM sa volajú **pomalovlnný spánok** alebo **hlboký spánok**) je pokojová fáza spánku, počas ktorej sa nesnívajú sny na rozdiel od fázy REM spánku, počas ktorej sa sny snívajú.

Väčšinu času zaberá pokojová fáza spánku (NREM), v priebehu ktorej sa človek môže bez ťažkostí prebudiť a základné funkcie ako dychová a srdcová frekvencia nie sú veľmi utlmené. Každých zhruba 90 minút sa táto fáza mení na fázu REM (čiže paradoxnú), v ktorej sa snívajú sny.

## Spánkové fázy
Vedci zistili, že fázy spánku sú veľmi organizované. NREM fáza má štyri časti, ktoré majú svoje stále poradie. V priebehu NREM 1 spí človek ľahko a dá sa bez ťažkostí prebudiť. Potom sa spánok postupne prehlbuje. Najťažšie je spáča prebudiť počas najhlbšieho štádia 4. V priebehu noci sa spánková fáza NREM strieda s kratším obdobím REM fázy. Sny sa snívajú takmer výhradne vo fáze REM.

Kategória:Medicína
Manhattan Life Insurance Building

**Manhattan Life Insurance Building** bola jednou z najstarších výškových budov v New Yorku. Budova mala osemnásť poschodí.

Budova dokončená v roku 1894 vystriedala New York World Building v pozícii najvyššej budovy v meste. S výškou  bola prvou výškovou budovou, ktorá prekonala hranicu . Titul najvyššej budovy v meste si udržala do roku 1899, keď ju prekonal Park Row Building.

V roku 1963 bola budova Manhattan Life Insurance Building zbúraná, na jej mieste bol dostavaný (rozšírený) mrakodrap *Irving Trust Company Building*, dnes známy ako 1 Wall Street.

## Externé odkazy
*Manhattan Life Building na Skyscraper.org

Kategória:Mrakodrapy v New Yorku
Kategória:Architektúra z 1894
Kategória:Bývalé stavby
AVG

**AVG** je rodina bezpečnostných aplikácií (AVG AntiVirus a Internet Security), vyvíjaná predovšetkým pre operačný systém Microsoft Windows. K dispozícií sú aj verzie pre ďalšie operačné systémy, napríklad Google Android. Za vývojom bezpečnostného softvéru AVG stojí spoločnosť AVG Technologies, ktorá vznikla pod pôvodným menom Grisoft v roku 1991 v bývalom Česko-Slovensku.

AVG existuje vo verzii AVG Anti-virus, AVG Anti-Virus Free Edition a AVG Internet Security pre použitie v domácnostiach. Prístupné sú tiež produkty pre komerčné nasadenie: AVG Internet Security Business Edition, AVG Anti-Virus Business Edition, AVG Email Server Edition, AVG File Server Edition, AVG Linux Server Edition, AVG Rescue CD a AVG Remote Administration.

Kategória:Antivírusový softvér
Longview (Texas)

**Longview** je americké mesto v Gregg County a Harrison County vo východnom Texase. Väčšina územia mesta leží v okrese Gregg County, Longview je sídlom tohto okresu, a len malá časť spadá pod Harrison County. 

Longview je najdôležitejším mestom aglomerácie Longview Metropolitan Statistical Area, ktorá je súčasťou väčšej aglomerácie zahŕňajúcej okresy Gregg, Upshur, a Rusk s počtom obyvateľstva viac ako 270 000. Longview spolu s mestom Tyler sú hlavnými uzlami aglomerácie. 

Letisko mesta je známe medzi pilotmi z dôvodu svojej dlhej, trojkilometrovej pristávacej dráhy, ktorá je využívaná ako záložná pristávacia dráha pre americké vesmírne lode.

Diaľnica Interstate 20 spája Longview s Dallasom, ktorý je vzdialený 201 km a s 97 km vzdialeným Shreveportom v Louisiane.

## Hospodárstvo
Ekonomika v Longview je založená na zdravotníctve. Napriek celoštátnemu poklesu obchodu s nehnuteľnosťami, Longview zaznamenal nárast cien. Významnými sektormi ekonomiky sú ťažba ropy, East Texas Oil Field, služby, firmy, zaoberajúce a informačnými technológiami, ako napríklad Exponential Networks, a výrobné odvetvia. V roku 2007 na severe mesta pribudli siete nadnárodných spoločností, ako napríklad  Kohl's, dva Starbucky, nový Target, tretie Wal-Mart centrum a viacero hotelov, čím sa mesto stalo regionálnym uzlom retailového obchodu.  

## Osobnosti mesta
* Forest Whitaker (* 1961), herec, režisér a producent

## Referencie

## Iné projekty

## Externé odkazy
Oficiálna stránka 

## Zdroj
 

Kategória:Mestá v Texase
Majstrovstvá sveta v bejzbale

náhľad|Radosť víťazov MS 2009 
**Majstrovstvá sveta v bejzbale** je najvyššie medzinárodné podujatie národných družstiev v bejzbale, ktoré riadi bejzbalová divízia Svetová bejzbalová a softbalová konfederácia (WVSC). Do roku 2014 ho organizovala Medzinárodná bejzbalová federácia (IBAF). Jeho história siaha do roku 1938, kedy sa v Spojenom kráľovstve konali prvé majstrovstvá sveta mužov; ženy mali svoju premiéru až v roku 2004 v Kanade. Od roku 2001 prebiehajú s 2-ročnou periodicitou. 

Posledný turnaj mužov sa uskutočnil v roku 2011 v Paname a v roku 2015 ho nahradilo iné podujatieWBSC Premier 12. Podujatie v ženskej kategórii pokračuje naďalej.

## Muži
### Majstrovstvá sveta <small>("A" kategórie)</small>
#### Zoznam

#### Medailová bilancia družstiev

## Ženy
### Zoznam

### Medailová bilanca družstiev

## Referencie

## Pozri aj
* Bejzbal na Letných olympijských hrách
* Interkontinentálny pohár v bejzbale

## Iné projekty

## Externé odkazy
* Oficiálna stránka Svetovej bejzbalovej a softbalovej konfederácie 
* Oficiálna stránka Medzinárodnej bejzbalovej federácie *archive.org* /

## Zdroje
* Majstrovstvá sveta na stránke Medzinárodnej bejzbalovej federácie *archive.org* /
* Majstrovstvá sveta na stránke baseball-worldcup.com 
* Majstrovstvá sveta na stránke baseball-reference.com 
* Majstrovstvá sveta na stránke the-sports.org
Shantungosaurus

**Shantungosaurus** je vyhynutý rod bylinožravého dinosaura z čeľade Hadrosauridae. Žil v období vrchnej kriedy na území dnešnej Číny (provincia Šan-tung). Známy je z pozostatkov piatich jedincov a bol blízkym príbuzným so severoamerickým rodom Edmontosaurus. Jeho jediným druhom je **Shantungosaurus giganteus**.

## Opis
Shantungosaurus patril medzi najväčšie hadrosaury a tým aj vtákopanvové dinosaury vôbec. Najväčšia vystavená kostra tohto dinosaura (v Pekingu) je až 14 metrov dlhá s lebkou dlhou necelé 2 metre. Jeho hmotnosť sa odhaduje až na 16 ton. Vyznačuje sa nezvyčajne dlhým chvostom, ktorý tvoril viac ako polovicu celkovej dĺžky tela a mohol slúžiť na udržovanie rovnováhy pri behu. Podobne ako iné hadrosaury, aj tento mal zobák bezzubý, naproti tomu mal v čeľustiach nespočetné rady zubov posadené tesne vedľa seba.

## Galéria

Súbor:Largestornithopods scale.png|Veľkostné porovnanie s človekom a ďalšími veľkými ornitopódmi.
Súbor:Shantungosaurus 2008 09 07.jpg|Kostra.


## Referencie

## Zdroj
* 

Kategória:Hadrosauridae
Kategória:Kriedové dinosaury
Kategória:Dinosaury z Ázie
Divák

**Divák** je osoba, ktorá sa pozerá a pri tom sa pozorovaného diania obvykle nezúčastňuje. Divák sleduje vopred pripravené alebo očakávané predstavenie, napr.: divadlo, kino, koncert, cirkus, televíziu... Ak osoba sleduje nejaké spontánne či prírodné dianie nazývame ho pozorovateľ.

Moderné divadlo ako aj moderné technológie môžu diváka vťahovať do deja, či ho ovplyvňovať.

## Iné projekty

Kategória:Teatrológia
Lubbock

**Lubbock** je americké mesto v Lubbock County v severnom Texase. Je sídlom Texas Tech University a Lubbock Christian University. Mesto vzniklo v roku 1890 a bolo pomenované po Thomasovi Saltusovi Lubbockovi, rangerovi, bratovi Francisa R. Lubbocka, guvernéra Texasu počas Občianskej vojny.

## Charakteristika mesta
V meste a jeho blízkosti prebiehajú dve významné diaľnice: Interstate 27, ktorá spája mesto s mestom Amarillo, a Interstate 40. Odlety z mesta sú prevádzkované z letiska Lubbock Preston Smith International Airport.

V meste sa nachádza *The National Ranching Heritage Center*, múzeum rančerskej histórie.

Každoročne sa tu koná *National Cowboy Symposium and Celebration*, udalosť, oslavujúca postavu typického kovboja Divokého Západu.

## Mestské naj
Priľahlé územie je rozlohou najväčšia oblasť pestovania bavlny na svete, je zavlažovaná vodou z rieky Ogallala Aquifer. Podľa ankety CNNMoney.com je mesto považované za dvanáste najlepšie mesto v Spojených štátoch pre začatie podnikania. Mestská stredná škola Lubbock High School bola počas troch po sebe idúcich rokov uznávaná za jednu z najlepších stredných škôl v Spojených Štátoch. Podľa štúdie organizácie Bay Area Center for Voting Research, je Lubbock druhým najkonzervatívnejším mestom v Spojených štátoch medzi mestami s počtom obyvateľov nad 100 000.

## Slávni rodáci
V meste sa narodila rockandrollová legenda Buddy Holly, po ktorom je pomenované kultúrne centrum. Je miestom narodenia ďalších spevákov country, napríklad  Delbert McClinton, Jimmie Dale Gilmore, Butch Hancock a Joe Ely (The Flatlanders), Todd Mankin, Mac Davis, Terry Allen a Lloyd Maines.

## Referencie

## Iné projekty

## Externé odkazy
Oficiálna stránka 

## Zdroj
 

Kategória:Mestá v Texase
Martin Semerád

**Martin Semerád** (* 24. máj 1990) je český rely pretekár. V súčasnosti preteká v Production World Rally Championship a jazdí od sezóny 2009. Semerád bol tiež jedným z Pirelli Star Drivers v roku 2009. Vyhral PWRC na Rely Švédska 2011 a v súčasnosti je najmladším víťazom v PWRC rely.

## WRC výsledky

 Sezóna v priebehu

## Externé odkazy
* Oficiálna webstránka 

Kategória:Narodenia v 1990
Kategória:Žijúci ľudia
Kategória:Českí jazdci rely
Kategória:Jazdci Majstrovstiev sveta v rely
Linhares

**Linhares** je mesto a obec (município) vo východnej Brazílii v štáte Espírito Santo. Vzniklo v roku 1800, v roku 1832 bolo povýšené na obec (município).

Mesto je pozoruhodné tým, že je najväčším producentom papáje v štáte Espírito Santo. Štát je najväčším producentom papáje v Brazílii a Brazília ako štát zase najväčším pestovateľom a spracovateľom na svete. Okrem toho, Linhares vyniká nábytkárskym priemyslom, výrobou liehu, kakaa, odevov a ťažbou ropy a zemného plynu. V poslednej dobe mesto získalo veľké investície do infraštruktúry, najmä z prostriedkov z ťažby ropy a zemného plynu.

## Rýchly rast mesta
Od deväťdesiatych rokoch Linhares rástla nad priemerom štátu a krajiny, a to ako ekonomicky tak v objeme populácie. Podľa posledných údajov z IBGE (brazílsky inštitút geografie a štatistiky), Linhares je 2. najľudnatejšie mesto v štáte Espírito Santo, s 141 254 obyvateľmi. Do roku 2020 sa počet obyvateľov má zvýšiť na viac ako 200 000. Vzhľadom k rýchlemu rastu a rozvoju výstavba niekoľkých hotelov a administratívnych budov postupne zmenila panorámu mesta.

Mesto je známe množstvom jazier, ako aj plážami, ktoré sú napriek ťažšej dostupnosti (45 km od mesta) často navštevované.

## Referencie

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Sídla v Espírito Santo
Kategória:Prístavné mestá v Brazílii
Kategória:Prístavné mestá Atlantického oceánu
Don’t Stop the Party

„**Don't Stop the Party**“ je skladba americkej hip-hopovej skupiny The Black Eyed Peas. Skladbu napísali will.i.am, Allan Pineda, Jaime Gomez a Stacy Ferguson spoločne so Joshua Alvarezom, and LeRoyom a produkovali ju will.i.am. a DJ Ammo pre šiesty štúdiový album *[[The Beginning]]*. Skladba bola opísaná ako "horúca klubová tlačenica, ktorá obsahuje will.i.amové rapovanie v silne karibskom nárečí".

## Zoznam skladieb
; Digital download
# „Don't Stop the Party“ - 6:07

; German CD single
# „Don't Stop the Party“ (Radio Edit) – 4:00
# „The Situation“ (Album Version) – 3:47

## Referencie

Kategória:Single z 2011
Kategória:Piesne The Black Eyed Peas
Lufkin

**Lufkin** je americké mesto v  Angelina County vo východnom Texase. Je sídlom Angelina County.

V meste sa nachádzajú úrady všetkých štyroch texaských chránených lesných oblastí United States National Forests (Angelina, Davy Crockett, Sabine a Sam Houston) a dva úrady pre chránené prérijné oblasti United States National Grasslands (Caddo a Lyndon B. Johnson).

Lufkin je sídlom firmy Lufkin Industries, výrobcu zariadení na ťažbu ropy a zariadení na prenos elektrickej energie. Je tiež hlavným dodávateľom kreozotových výrobkov. Lufkin je tiež sídlom Atkinson Candy Company a Brookshire Brothers, siete obchodov s pečivom v Texase a Louisiane. V roku 2009 tu bola vybudovaná prvá elektráreň v Texase na spracovanie biomasy.

Plánované je napojenie mesta na diaľnicu Interstate 69. Odlety z mesta zabezpečuje *Angelina County Airport*.

## Referencie

## Iné projekty

## Externé odkazy
Oficiálna stránka mesta Lufkin 

Kategória:Mestá v Texase
Ozona

**Ozona** je americké mesto v Crockett County v západnom Texase. 

Ozona je nazývaná aj "Biggest Little Town in the World" (najmenšie malé mesto sveta). Nachádza sa pri diaľnici Interstate 10 približne 150 km od San Angelo. Crockett County je jeden z najväčších producentov vlny a mohéru v Spojených štátoch. Časť okolia mesta je poľovníckym revírom.

Okres bol založený v roku 1891. Pomník Davida Crocketta, hrdinu bitky pri Alame, stojí v mestskom parku. Meno tejto osobnosti nesie názov okresu. V roku 1897 bolo mesto premenované na Ozona z dôvodu vysokej kvality ovzdušia.

## Referencie

## Iné projekty

## Externé odkazy
Oficiálna stránka mesta Ozona  

Kategória:Mestá v Texase
Pakáreň

***Pakáreň*** je debutový album slovenskej punk rockovej skupiny Slobodná Európa.

## Zoznam skladieb

## Zostava
### Slobodná Európa
* Whisky - spev, programované bicie (16), klasická gitara (10)
* Sveťo Korbel - gitara, vokály, spev (10)
* Braňo Alex - basa
* Ozi - bicie

### Hostia
* Peci Uherčík - gitarové sólo (4, 12), slider (4)
* Juraj Černý - bicie (6, 14)
* Palo Ruček - saxofón (6, 9, 14)
* Marek Brezovský - piano (9), sláčikové aranžmány (16)
* Peter Profant, Peter Šesták, Ivana Pristášová - sláčikové trio (10. 16)

Kategória:Hudobné albumy z 1991
Kategória:Albumy skupiny Slobodná Európa
Kategória:Debutové albumy
Nanking

**Nanking** je mesto v Číne a hlavné mesto provincie Ťiang-su. Má významné miesto v čínskych dejinách a kultúre. Jeho názov (南京) znamená „južné hlavné mesto“.

Nachádza sa na dolnom toku rieky Jang-c’-ťiang v ekonomickej zóne okolia delty. Mesto patrí medzi štyri starobylé čínske mestá, a viackrát slúžil ako čínske hlavné mesto napr. v 1368 – 1420, 1928 – 1937 alebo počas občianskej vojny v rokoch 1945 – 1949. Podľa administratívneho členenia Číny je Nanking jedno z 15 sub-provinčných miest v štáte a od provincie má trocha menšiu právnu a ekonomickú subjektivitu. S počtom obyvateľov osem miliónov (2010) je po Šanghaji druhé najväčšie mesto vo východnej Číne.

Mesto má rozvinutý turizmus a v meste sa nachádza viacero parkov, prírodných jazier, malých vrchov a historických budov. V roku 2014 hostilo Letné olympijské hry mládeže.

Nanking má medzinárodné letisko Nanjing Lukou a od septembra 2005 má mesto aj metro. Prístav v Nankingu je najväčší vnútrozemský prístav v Číne.

## Panoráma

## Pozri aj
* Nankinský masaker

## Iné projekty

## Zdroj


Kategória:Mestá v Číne
Kategória:Prístavné mestá v Číne
Kategória:Bývalé hlavné mestá
Odessa (Texas)

**Odessa** je americké mesto v Ector County v západnom Texase. Bolo založené v roku 1881. Je najdôležitejším mestom a sídlom aglomerácie Odessa, Texas Metropolitan Statistical Area, ktorá zahŕňa celú Ector County. Táto aglomerácia je súčasťou väčšej aglomerácie Midland–Odessa, Texas Combined Statistical Area, ktorá má približne 270 000 obyvateľov.
V meste sa nachádzajú tri univerzity, University of Texas of the Permian Basin, Texas Tech University Health Sciences Center, a Odessa College. Mesto má aj vlastný symfonický orchester.

Hoci ekonomika je stále založená na ťažbe ropy, boli podniknuté kroky smerom k diverzifikácii zdrojov. V meste je nový priemyselný park, kde pôsobia spoločnosti ako Family Dollar Corporation a Telvista. Coca Cola postavila nové distribučné centrum v roku 2007. Bolo postavených a stavia sa viacero hotelov. V novembri 2007 bol podpísaný kontrakt s firmou, ktorá tu bude vyrábať súčiastky pre helikoptéry.
 
## Referencie

## Iné projekty

## Externé odkazy
Oficiálna stránka 

Kategória:Mestá v Texase
Paris (Texas)

**Paris** je americké mesto v Lamar County v severovýchodnom Texase. Je to sídlo okresu Lamar County a je zároveň hospodárskym centrom regiónu. V minulosti bol Paris centrom obchodu s bavlnou a hoci sa bavlna v okolí pestuje naďalej, nie je už tou ekonomickou silou ako kedysi.

Zdravotnícke služby sú najväčším zamestnávateľom v meste s nemocničným centrom *Paris Regional Medical Center*. Mimo zdravotníctva sú najväčšími zamestnávateľmi Kimberly-Clark a Campbell's Soup.

Podľa Texas Transportation Commission (Texaská dopravná komisia) je Paris druhé najväčšie mesto v Texase bez napojenia na celoštátnu sieť diaľnic Interstate. Mesto má ale štvorprúdové prepojenie prostredníctvom diaľnice US 271.

Zo známych osobností, okrem iných, v meste pôsobil hudobník Vanilla Ice.

## zaujímavosti
Miestni majú radi humorný slogan "Druhý najväčší Paríž na svete." V súlade s tradíciou amerických miest s názvom "Paris", bola v roku 1993 postavená 20 metrová replika Eiffelovej veže. V roku 1998, pravdepodobne ako odpoveď na postavenie 21 metrovej repliky v Paris, Tennessee, mesto na vrchol veže umiestnilo obrovský kovbojský klobúk. Prvá kópia Eiffelovej veže bola z dreva, bola ale zničená tornádom.

Film Paris, Texas bol pomenovaný podľa mesta, ale nebol tu nakrútený.

## Referencie

 
## Iné projekty

## Externé odkazy
Oficiálna stránka 

Kategória:Mestá v Texase
Verona (skupina)

**Verona** je česká dance skupina, ktorá vznikla v roku 2001. Jej členmi sú hudobník a skladateľ Petr Fider a speváčka Veronika Stýblová, ktorá v roku 2018 nahradila Markétu Jakšlovú. Debutový album skupiny mal názov *[[Náhodou]]* a dodnes vydala 5 štúdiových albumov.

## Diskografia
### Štúdiové albumy
* *[[Náhodou]]* (2003)
* *[[Nejsi sám]]* (2003)
* *[[Jen tobě]]* (2005)
* *[[Girotondo]]* (2006)
* *[[Den otevřených dverí]]* (2011)
* Meziprostor  (2014)

Kategória:České dance hudobné skupiny
Kategória:České popové hudobné skupiny
San Angelo

**San Angelo** je americké mesto v Tom Green County v strednom Texase. Je sídlom Tom Green County.

Mesto má viaceré prezývky, napríklad Angelo, The River City, The Concho City, The Pearl of the Conchos, a Oasis of West Texas. 

## Dejiny
Bolo založené pôvodne ako pevnosť v roku 1867, rozvoj sa zrýchlil po privedení železnice. V roku 1928 bola založená San Angelo College, v súčasnosti tu sídlia aj Texas Tech University a Angelo State University. Mesto významne rástlo počas ropného boomu v 20. storočí.

V meste sa nachádza 32 parkov. Najzaujímavejší z nich sa ťahá v dĺžke 16 km po pobreží rieky Concho. Má okolo 300 druhov ľalií, čo je pravdepodobne najviac na svete.

Forbes pravidelne označuje mesto ako jedno z "najlepších miest pre podnikanie a kariéru". V roku 2009 CNN Money označila San Angelo ako jedno z najlepších miest pre začatie podnikania. V roku 2010 časopis Kiplinger's Personal Finance označil San Angelo za jedno z "najlepších miest budúceho desaťročia".

V meste majú silné zastúpenie mnohé významné firmy, z telekomunikácií to je Sitel s call centrom, Verizon a  Blue Cross. Každá z týchto firiem zamestnáva viac ako 1 000 osôb z regiónu.

Výrobné odvetvia zahŕňajú firmy ako Johnson & Johnson, Conner Steel a Hirschfield Steel a portugalskú firmu Martifer. Poľnohospodárstvo ostáva tiež silným odvetvím. Aukcie zvierat v meste sú najväčšie aukcie pre ovce v celej krajine a pre ostatný dobytok patria medzi päť najväčších. V meste sú dva výskumné ústavy poľnohospodárstva, The Angelo State University Management Instruction and Research Center a Texas A&M Texas AgriLife Research and Extension Center.

Významnou je letecká základňa Goodfellow Air Force Base.

## Referencie

## Iné projekty

## Externé odkazy
Oficiálna stránka  

## Zdroj
 

Kategória:Mestá v Texase
Európska basketbalová federácia

300px|náhľad|Logo FIBA Europe
**Európska basketbalová federácia** (skr. **FIBA Europe** - Federation International Basketball Associations Europe) je európska športová konfederácia, ktorá združuje basketbalové zväzy európskych štátov. Vznikla v roku 1950  a sídli v Mníchove, v Nemecku. Momentálne (2012) združuje 51 národných basketbalových zväzov a na jej čele stojí Islanďan Ólafur Rafnsson. FIBA Europe je členom Medzinárodnej basketbalovej federácie (FIBA). 

## Členské federácie

## Podujatia
### Národné tímy
* Majstrovstvá Európy
* Majstrovstvá Európy malých štátov
* Majstrovstvá Európy do 20 rokov
* Majstrovstvá Európy do 18 rokov
* Majstrovstvá Európy do 16 rokov
* Majstrovstvá Európy malých štátov do 18 rokov
* Majstrovstvá Európy malých štátov do 16 rokov

### Kluby
* Euroliga mužov
* Euroliga žien
* Pohár ULEB
* Európsky pohár
**Zaniknuté**
* *SuproLiga v basketbale mužov*
* *Saportov pohár v basketbale mužov*
* *Koračov pohár v basketbale mužov*
* *Regionálny vyzývací Európsky pohár v basketbale mužov*
* *[[Pohár Ronchettiovej|Pohár Liliany Ronchettiovej v basketbale žien]]*

## Pozri aj
* Medzinárodná basketbalová federácia
* Majstrovstvá Európy v basketbale mužov 

## Externé odkazy
* Oficiálna stránka FIBA Europe 
* Basketbal v Európe 

Kategória:Medzinárodné basketbalové organizácie
Basketbal
Kategória:Organizácie založené v 1950
Helele

„**Helele**“ je skladba juhoafrickej speváčky Velile Mchunu a dánskej perkusnej dvojice Safri Duo. Skladba bola vydaná dňa 7. mája 2010 ako hlavný singel z nadchádzajúceho albumu *[[Greatest Hits (Safri Duo)|Greatest Hits]]* dvojice Safri Duo. Skladba je oficiálnou trailerovou skladbou pre Majstrovstvá sveta vo futbale 2010 vysielanou na nemeckej stanici RTL, švajčiarskych staniciach Schweizer Fernsehen a Télévision Suisse Romande v júni a júli 2010.

## Zoznam skladieb
***[[CD singel]]**
#„Helele“ (Safri Duo Single Mix) – 3:07
#„Helele“ (Single House Mix) – 3:27

***Digital download #1**
#„Helele“ (Safri Duo Single Mix) – 3:07
#„Helele“ (Single House Mix) – 3:27
#„Helele“ (Flipside & Michael Parsberg Remix) – 5:52

***Digital download #2**
#„Helele“ (Tribal Pop Mix) – 3:27
#„Helele“ (Safri Duo Extended Mix) – 5:05
#„Helele“ (Klaas Club Edit) – 5:30
#„Helele“ (Klaas Radio Edit) – 2:59
#„Helele“ (Kato Remix) – 7:11
#„Helele“ (Kato Remix Edit) – 4:00

## Pozície v rebríčkoch

## Referencie

Kategória:Single z 2010
Kategória:Piesne Safri Duo
Slovenské národné basketbalové družstvo mužov

**Slovenské národné basketbalové družstvo mužov** je národné družstvo mužov, ktoré reprezentuje Slovensko v medzinárodných basketbalových podujatiach a priateľských zápasoch. Funguje pod záštitou Slovenskej basketbalovej asociácie (SBA). Bolo sformované v roku 1993 po rozdelení Česko-Slovenska ako jeden z dvoch nástupcov česko-slovenského družstva mužov. V septembri 2023 na nachádzalo vo svetovom rebríčku FIBA na 60. mieste.

## Výsledky
;Olympijské hry
* *nekvalifikovalo sa*

;Majstrovstvá sveta
* *nekvalifikovalo sa*

;Majstrovstvá Európy
* *nekvalifikovalo sa*

;Kvalifikácia na majstrovstvá Európy

## Súpiska družstva
Súpiska mužov na kvalifikáciu na Majstrovstvá Európy v basketbale mužov v roku 2025, aktuálna k 22. februáru 2024. Nižšie sa nachádzajú ďalší hráči, ktorí boli povolaní aspoň na jeden reprezentačný zápas od februára 2023.

### Bývalé reprezentačné zostavy
#### Kvalifikácia na ME 2015
Zostava družstva v kvalifikácii na ME 2015:

## Tréneri
* Milan Černický – (20042010)
* Peter Bálint – (20112012)
* Miroslav Grznár – (20122013)
* Milan Černický – (20142015)
* Ivan Rudež – (20162018)
*  Žan Tabak – (201921. február 2021)
*  Oleg Meleščenko – (30. marec 2021júl 2022)
* Aramis Naglić – (20. júl 2022súčasnosť)

## Referencie

## Pozri aj
* Česko-slovenské národné basketbalové družstvo mužov
* Slovenské národné basketbalové družstvo žien

## Externé odkazy
* Družstvo mužov na stránke Slovenskej basketbalovej asociácie 
* Družstvo mužov na stránke basket.sk
* Slovenské družstvo mužov na stránke FIBA Europe 
* Slovenské družstvo mužov na stránke eurobasket.com 

Kategória:Národné basketbalové družstvá
Basketbal
Národné
New York World Building

**New York World Building** bola výšková budova v New Yorku. Bola postavená v roku 1890 na 99 Park Row a mala 20 poschodí. Budova bola centrálou novín New York World. Architektom budovy bol George B. Post.

Pre výstavbu cestnej infraštruktúry k Brooklynskému mostu bola budova v roku 1955 zbúraná.

## Galéria

Súbor:Newspaper Row, 1906.JPG
Súbor:The World building, New York, U.S.A, from Robert N. Dennis collection of stereoscopic views.jpg
Súbor:The "World" building and City Hall, New York City, U.S.A, from Robert N. Dennis collection of stereoscopic views.jpg
Súbor:Bird's eye view of New York from World Building, U.S.A, from Robert N. Dennis collection of stereoscopic views.jpg|Výhľad z New York World Building
Súbor:Old and New City Halls and World Building, from City Hall Park, New York City, from Robert N. Dennis collection of stereoscopic views.jpg|New York World Building s radnicou New Yorku


## Iné projekty

Kategória:Mrakodrapy v New Yorku
Kategória:Architektúra z 1890
Kategória:Bývalé stavby
Park Row Building

**Park Row Building** je výšková budova v New Yorku. Bola dokončená v roku 1899 na 15 Park Row a má 30 poschodí.

Budova má podobný dizajn ako niektoré iné svetové stavby, napr. Kláštor São Vicente de Fora.

## Iné projekty

## Externé odkazy
* Oficiálna stránka

Kategória:Mrakodrapy v New Yorku
Kategória:Architektúra z 1899
Kategória:National Register of Historic Places
Paul Johnson (hudobník)

**Paul Johnson** (* 11. január 1971, Chicago, Illinois, USA – † 4. august 2021, Evergreen Park) bol americký house DJ a hudobný producent. Je najviac známy svojou skladbou „Get Get Down“, ktorá sa stala medzinárodným house hitom a dostala sa do Top 5 v rebríčku UK Singles Chart. Skladba dosiahla 1. miesto v rebríčku Hot Dance Club Play v decembri 1999 a ostala na 1. mieste 18 týždňov.

Paul Johnson nemohol chodiť a DJa robil na invalidnom vozíku. Ochrnutý zostal po streľbe 12. mája 1987, keď mu guľka zasiahla chrbticu.

## Diskografia
**Second Coming* (ACV, 1996)
**Feel the Music* (Peacefrog, 1996)
**The Groove I Have* (Moody, 1999)
**In Motion, Vol. 3* (Distance, 1999)
**Mix Connection, Vol. 1* (Wagram, 2004)

## Referencie

Kategória:House hudobníci USA
Kategória:Dídžeji USA
Kategória:Osobnosti zo Chicaga
South Padre Island

**South Padre Island** je americké mesto v Cameron County v južnom Texase. Je súčasťou aglomerácie Brownsville–Harlingen Metropolitan Statistical Area. Podľa sčítania z roku 2010 malo 2 816 obyvateľov. Nachádza sa na rovnomennom ostrove South Padre Island, bariérovom ostrove pozdĺž Texaského zálivu. Ostrov je spojený diaľnicou s mestom Port Isabel. V posledných rokoch mesto zažilo viacero hurikánov. South Padre Island je nazvaný po José Nicolásovi Ballí (Padre Ballí), katolíckom duchovnom a jedným z obyvateľov mesta.

Letiská *Brownsville/South Padre Island International Airport* v Brownsville a *Valley International Airport* v Harlingene slúžia obyvateľom a návštevníkom mesta.

## Zaujímavosti
South Padre je miestom viacerých vodných športov a aktivít, najpopulárnejšími sú kiteboarding a pozorovanie delfínich atrakcií. Ďalšími obľúbenými sú jazda na koni po plážach mesta a ekologické túry. Veľmi populárne je aj rybárstvo. Každoročne sa tu koná *Texas International Fishing Tournament* a ďalšie súťaže v lovení rýb, napríklad Ladies Kingfish Tournament, Hooters Tournament a Redfish Rodeo.

Ostrov je tiež obľúbenou destináciou študentov stredných a vysokých škôl. *South Padre International Music Festival* je každoročná udalosť, ktorá sa koná prvý novembrový víkend. V roku 2007 ho navštívilo približne 10 000 návštevníkov. Šesťdesiatštyri skupín na štrnástich pódiách tu hrá rôzne štýly, country, reggae, rock, indie jams, Latin rock, ska a jazz.

V januári 2011 bol ostrov miestom podujatia *[[National Basketball Association]] Developmental League Showcase* v South Padre Island Convention Center.

## Referencie

## Zdroj
 

## Iné projekty

## Externé odkazy
Oficiálna stránka mesta South Padre Island 

Kategória:Mestá v Texase
Milwaukee City Hall

**Radnica v Milwaukee** je výšková budova v Milwaukee. Bola postavená v roku 1895 na 200 E. Wells St a má 15 poschodí. V súčasnosti je pamiatkovo chránená.

Budova je 8. najvyššia v Milwaukee. V rokoch 1895 až 1901 bola najvyššou stavbou USA inde než v New Yorku, 1895 až 1973 najvyššou budovou vo Wisconsine a v rokoch 1973 až 1985 bola 2. najvyššou bodovou Milwaukee.

## Iné projekty

Kategória:Mrakodrapy v Milwaukee
Kategória:Architektúra z 1895
Kategória:Pamiatky v USA
Milwaukee
Temple (Texas)

**Temple** je americké mesto v Bell County v strednom Texase. Nachádza sa v tesnej blízkosti sídla okresu Belton. Je prezývaný "Wildflower Capital of Texas,". Mesto bolo založené v roku 1881 ako železničné mesto.

Temple je známy svojimi zdravotníckymi službami, najmä uznávanou klinikou Scott & White Memorial Hospital. V meste sa nachádza najviac lekárov na obyvateľa v celých Spojených štátoch.

Temple je tiež sídlom viacerých regionálnych distribučných firiem a dvoch medzinárodných, Wilsonart International a McLane Company.

## Referencie

## Zdroj
 

## Iné projekty

## Externé odkazy
Oficiálna stránka 

Kategória:Mestá v Texase
Temple

**Temple** môže byť:

*sídlo v USA
**Temple (Georgia)
**Temple (Indiana)
**Temple (Maine)
**Temple (Michigan)
**Temple (New Hampshire)
**Temple (Severná Dakota)
**Temple (Oklahoma)
**Temple (Pennsylvánia)
**Temple (Texas)
Austrálske Alpy

thumb|Mount Hotham
**Austrálske Alpy** ( *Australian Alps*) sú najvyšším pohorím Austrálie. Najvyšší vrch Mount Kosciuszko je s výškou 2 228 metrov najvyššou horou Austrálie ako kontinentu. 

Pohorie sa nachádza v juhovýchodnej časti krajiny, leží na území Teritória austrálskeho hlavného mesta (ACT) a v juhovýchodnej časti Nového Južného Walesu aj východnej časti Viktórie. Austrálske Alpy sú jediné austrálske pohorie, ktorého vrcholové časti presahujú nadmorskú výšku  a zároveň jediné miesto s celoročným výskytom snehu. 

Austrálske Alpy sú súčasťou Veľkých predelových vrchov, ktoré sa tiahnu v dĺžke viac ako 3 000 km od severného Queenslandu po centrálnu Viktóriu. Pohorie tvorí rozvodie riek, ktoré tak stekajú východným smerom do Tichého oceánu alebo západným smerom do povodia Murray či iných tokov vo vnútrozemí. Súčasťou Álp sú aj Snowy Mountains v Novom Južnom Walese.

## Panoráma

## Referencie

## Iné projekty

## Externé odkazy
* Oficiálne internetové stránky Národného parku Austrálske Alpy (anglicky)

## Zdroj

Kategória:Veľké predelové vrchy
Kategória:Pohoria v Austrálii
Kategória:Geografia Nového Južného Walesu
Kategória:Geografia Teritória austrálskeho hlavného mesta
Kategória:Geografia štátu Viktória
Medzinárodná volejbalová federácia

náhľad|Logo Medzinárodnej volejbalovej federácie
**Medzinárodná volejbalová federácia** (fr. *Fédération Internationale de Volleyball*, skr. **FIVB**) je medzinárodná športová organizácia združujúca 222 národných volejbalových zväzov na celom svete, sídliaca v Lausanne, vo Švajčiarsku. Na jej čele v súčasnosti stojí Brazílčan Dr. Ary Graca. FIVB je riadnym členom Medzinárodného olympijského výboru.

## História
FIVB bola založená v roku 1947 na kongrese v Paríži. Jeden z hlavných bodov kongresu bolo vytvorenie Majstrovstiev sveta, ktoré sa o dva roky v kategórii mužov aj uskutočnili. V roku 1964, keď počet členských krajín stúpol na 89, Medzinárodný olympijský výbor prijal volejbal do svojej "rodiny", a na olympiáde 1964 sa už súťažilo aj pod vysokými sieťami. V roku 1969 vznikli nové vrcholné podujatie, Svetový pohár, čo je jedno z kvalifikačných podujatí FIVB na olympijské hry. V roku 1984 sa presunulo vedenie FIVB z Paríža do Lausanne. V roku 1990 vzniklo nové vrcholné podujatieSvetová liga mužov, a o tri roky neskôrWorld Grand prix žien. Ďalším úspechom FIVB je nasadenie plážového volejbalu na Olympiáde 1996. Svetová liga s World Grand Prix žien skončili a vznikla nová vrcholná súťažLiga národov.

## Kompetencie FIVB
* Stanovovať oficiálne pravidlá volejbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré FIVB stanovuje systém súťaže.
* Kontrolovať a upravovať pravidlá menovania medzinárodných rozhodcov.
* Upravovať podmienky prestupov hráčov medzi jednotlivými krajinami.
* Kontrolovať a riadiť všetky medzinárodné súťaže.

## Rebríček FIVB
300px|náhľad|Mapa konfederácií FIVB

FIVB zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov a žien podľa výsledkov na Majstrovstvách sveta či Európy (vrátane kvalifikácií), Svetovom pohári či Ligy národov. 

;Členské federácie
222 členských federácií (v roku 2020) je rozčlenených do 5 kontinentálnych konfederácií:

## Podujatia
### Národné tímy
* Majstrovstvá sveta
* Majstrovstvá sveta mužov do 21 rokov
* Majstrovstvá sveta žien do 20 rokov
* Majstrovstvá sveta mužov do 19 rokov
* Majstrovstvá sveta žien do 18 rokov
* Svetový pohár
* Liga národov 
* Svetová liga *(zaniknuté)*
* World Grand Prix *(zaniknuté)*
* FIVB Vyzývací pohár

### Kluby
* Klubové majstrovstvá sveta

## Zdroj
* Oficiálna stránka FIVB 

Kategória:Volejbal
Kategória:Medzinárodné športové organizácie
Kategória:Medzinárodné volejbalové organizácie
Kategória:Organizácie založené v 1947